CELEX: 32016D1195
Language: mt
Date: 2016-07-04 00:00:00
Title: Deċiżjoni ta' Implimentazzjoni tal-Kummissjoni (UE) 2016/1195 tal-4 ta' Lulju 2016 li teżenta s-servizzi tal-kurriera u servizzi oħra għajr is-servizzi postali fil-Polonja mill-applikazzjoni tad-Direttiva 2014/25/UE tal-Parlament Ewropew u tal-Kunsill dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u postali u li tħassar id-Direttiva 2004/17/KE (notifikata bid-dokument C(2016) 3986) (Test b'rilevanza għaż-ŻEE)

22.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 197/4
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1195
   tal-4 ta' Lulju 2016
   li teżenta s-servizzi tal-kurriera u servizzi oħra għajr is-servizzi postali fil-Polonja mill-applikazzjoni tad-Direttiva 2014/25/UE tal-Parlament Ewropew u tal-Kunsill dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u postali u li tħassar id-Direttiva 2004/17/KE
   
      
         (notifikata bid-dokument C(2016) 3986)
      
   
   (It-test bil-Pollakk biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2014/25/UE tal-Parlament Ewropew u tal-Kunsill tas-26 ta' Frar 2014 dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u postali u li tħassar id-Direttiva 2004/17/KE (1), u b'mod partikolari l-Artikoli 34 u 35,
   Wara li kkunsidrat it-talba li tressqet bil-posta mill-President tal-Uffiċċju tal-Komunikazzjonijiet Elettroniċi f'isem Poczta Polska S.A. u li waslitilha fit-2 ta' Frar 2016,
   Billi:
   I.   IL-FATTI
   
   
               (1)
            
            
               Fit-2 ta' Frar 2016, il-Kummissjoni Ewropea rċeviet bil-posta talba formali min-naħa tal-President tal-Uffiċċju tal-Komunikazzjonijiet Elettroniċi f'isem Poczta Polska S.A. (minn hawn 'il quddiem “l-applikant”) skont l-Artikolu 35(1) tad-Direttiva 2014/25/UE. It-talba kienet akkumpanjata mill-opinjoni tal-President tal-Uffiċċju tal-Komunikazzjonijiet Elettroniċi li s-servizzi elenkati jissodisfaw il-kundizzjonijiet li jiġġustifikaw l-eżenzjoni tagħhom abbażi tal-Artikolu 34 tad-Direttiva 2014/25/UE. Il-Kummissjoni tikkunsidra li din l-opinjoni ma tikdkwalifikax bħala pożizzjoni motivata u ġġustifikata fis-sens tal-Artikolu 35(2) tad-Direttiva 2014/25/UE, billi hija dikjarazzjoni sempliċi li l-kundizzjonijiet imsemmija huma ssodisfati mingħajr ma ġie pprovdut l-ebda argument li jappoġġa dik id-dikjarazzjoni. Skont it-talba, il-Kummissjoni ntalbet tistabbilixxi li d-dispożizzjonijiet tad-Direttiva 2014/25/UE, u l-proċeduri ta' akkwist previsti f'dik id-Direttiva, ma applikawx għal servizzi tal-kurriera u għal servizzi oħra għajr servizzi postali fil-Polonja.
            
         
               (2)
            
            
               It-talba kienet ippreżentata mill-awtorità kompetenti — il-President tal-Uffiċċju tal-Komunikazzjonijiet Elettroniċi, skont l-Artikolu 138f tad-dritt dwar l-akkwist pubbliku (2), fuq talba ta' Poczta Polska S.A. bħala entità kontraenti, bl-uffiċċju rreġistrat tagħha f'Varsavja, u mbagħad ġiet maqbula mal-President tal-Uffiċċju tal-Kompetizzjoni u l-Ħarsien tal-Konsumatur (UOKiK) u mal-President tal-Uffiċċju tal-Akkwist Pubbliku (UZP).
            
         
               (3)
            
            
               Il-Kummissjoni talbet informazzjoni addizzjonali, permezz ta' ittra elettronika bid-data tad-19 ta' Frar 2016. Din l-informazzjoni tressqet mill-Uffiċċju tal-Komunikazzjonijiet Elettroniċi permezz ta' ittra elettronika fis-26 ta' Frar 2016, fi żmien l-iskadenza stabbilita mill-Kummissjoni.
            
         
               (4)
            
            
               Skont il-punt 1 tal-Anness IV tad-Direttiva 2014/25/UE, il-Kummissjoni għandha 105 ijiem ta' xogħol biex tadotta d-deċiżjoni. L-iskadenza tagħlaq fis-7 ta' Lulju 2016.
            
         II.   IL-QAFAS ĠURIDIKU
   
   
               (5)
            
            
               Skont l-Artikolu 34 tad-Direttiva 2014/25/UE, il-kuntratti maħsuba sabiex jippermettu waħda mill-attivitajiet imsemmija fl-Artikoli 8 sa 14 ta' dik id-Direttiva mhumiex soġġetti għal dik id-Direttiva jekk, fl-Istat Membru li fih titwettaq, l-attività hija direttament esposta għall-kompetizzjoni fis-swieq li għalihom l-aċċess mhuwiex ristrett. L-esponiment dirett għall-kompetizzjoni huwa vvalutat abbażi ta' kriterji oġġettivi, li jqisu l-karatteristiċi speċifiċi tas-settur ikkonċernat. Aċċess għal suq partikolari jitqies li mhuwiex ristrett jekk l-Istat Membru jkun implimenta u applika l-leġiżlazzjoni tal-Unjoni dwar il-ftuħ tas-suq rilevanti kif stabbilit fl-Anness III tad-Direttiva 2014/25/UE. Skont il-Punt F ta' dak l-Anness, id-Direttiva 97/67/KE tal-Parlament Ewropew u tal-Kunsill (3) (minn hawn 'il quddiem “id-Direttiva dwar is-Servizzi Postali”) (kif emendata bid-Direttiva 2002/39/KE tal-Parlament Ewropew u tal-Kunsill (4) u bid-Direttiva 2008/6/KE tal-Parlament Ewropew u tal-Kunsill (5)) tikkostitwixxi l-leġiżlazzjoni rilevanti tal-Unjoni dwar il-ftuħ tas-suq tas-servizzi postali.
            
         
               (6)
            
            
               Il-Polonja implimentat id-Direttiva dwar is-Servizzi Postali bil-Liġi tat-23 ta' Novembru 2012 — il-Liġi Postali (6) li bdiet tapplika mill-1 ta' Jannar 2013, fir-rigward tas-servizzi tal-ġbir, tal-issortjar, tat-trasport u tat-tqassim ta' oġġetti u servizzi bil-kurriera fir-rigward ta' oġġetti postali mingħajr indirizz. Għal dawn is-servizzi, il-Polonja laħqet livell suffiċjenti ta' ftuħ tas-suq u l-aċċess għas-suq ma għandux jitqies li huwa ristrett skont l-Artikolu 34 tad-Direttiva 2014/25/UE.
            
         
               (7)
            
            
               Jista' jiġi osservat ukoll li l-ebda servizz minn dawk li għalihom tressqet it-talba ma kien soġġett għal monopolju legali fil-passat. Is-servizzi postali definiti fl-Artikolu 7 tad-Direttiva 97/67/KE kif emendata bid-Direttiva 2002/39/KE u bid-Direttiva 2008/6/KE biss ġew riżervati għal fornituri nnominati ta' servizz universali. Bl-implimentazzjoni tad-Direttiva 2008/6/KE l-Istati Membri kollha, inkluża l-Polonja, illiberalizzaw għalkollox is-swieq postali tagħhom, u bl-eċċezzjoni tas-servizzi skont l-Artikolu 8 tad-Direttiva msemmija hawn fuq, l-ebda servizz postali ma għandu jkun soġġett għal monopolju legali.
            
         
               (8)
            
            
               It-talba tkopri attivitajiet li għandhom x'jaqsmu mal-forniment ta' servizzi postali u ta' servizzi oħra għajr servizzi postali, bil-kundizzjoni li dawn is-servizzi jiġu pprovduti minn entità li tipprovdi wkoll servizzi postali, li huma elenkati bħala rilevanti skont id-Direttiva 2004/17/UE tal-Parlament Ewropew u tal-Kunsill (7), li kienet il-bażi ġuridika li fuqha ġiet ibbażata t-talba. Dawn is-servizzi huma:
               
                           (1)
                        
                        
                           il-ġbir, l-issortjar, it-trasport u t-tqassim ta' oġġetti bil-kurriera,
                        
                     
                           (2)
                        
                        
                           is-servizzi tal-istampar u tal-ippakkjar
                        
                     
                           (3)
                        
                        
                           is-servizzi fir-rigward ta' oġġetti postali mingħajr indirizz,
                        
                     
                           (4)
                        
                        
                           is-servizzi fir-rigward ta' ordnijiet ta' flus internazzjonali,
                        
                     
                           (5)
                        
                        
                           is-servizzi fir-rigward ta' ħlasijiet lejn kont bankarju,
                        
                     
                           (6)
                        
                        
                           is-servizzi tal-kambju tal-munita,
                        
                     
                           (7)
                        
                        
                           is-servizzi ta' senserija fir-rigward tal-ħlas tal-benefiċċji tal-pensjoni,
                        
                     
                           (8)
                        
                        
                           is-servizzi fir-rigward tal-bejgħ ta' prodotti bankarji,
                        
                     
                           (9)
                        
                        
                           is-servizzi fir-rigward tal-bejgħ ta' prodotti tal-assigurazzjoni,
                        
                     
                           (10)
                        
                        
                           is-servizzi fir-rigward tal-ġbid ta' flus kontanti permezz tal-kards tal-ħlas,
                        
                     
                           (11)
                        
                        
                           is-servizzi tal-ġarr tal-flus kontanti,
                        
                     
                           (12)
                        
                        
                           is-servizzi tat-trasport tal-merkanzija bit-triq,
                        
                     
                           (13)
                        
                        
                           is-servizzi ta' ħżin fl-imħażen;
                        
                     
         
               (9)
            
            
               Fost is-servizzi, għajr is-servizzi postali, koperti minn din it-talba, jiġi nnutat li s-servizzi elenkati mill-punt 4 sa 13 tal-premessa preċedenti, għalkemm huma fil-kamp ta' applikazzjoni tad-Direttiva 2004/17/KE, mhumiex koperti mid-Direttiva 2014/25/UE. Għal dawn is-servizzi l-leġiżlatur diġà eżamina s-sitwazzjoni kompetittiva u sab li huwa l-każ li d-dixxiplina ta' din l-aħħar Direttiva ma għadhiex meħtieġa fir-rigward tal-akkwisti magħmula għat-twettiq ta' dawn l-attivitajiet li kienu konsegwentement esklużi mill-kamp ta' applikazzjoni tagħha.
            
         
               (10)
            
            
               L-esponiment dirett għall-kompetizzjoni f'suq partikolari huwa evalwat abbażi ta' diversi kriterji, u l-ebda wieħed minnhom ma hu, fih innifsu, deċiżiv. Fir-rigward tas-swieq koperti b'din it-talba, is-sehem mis-suq tal-atturi ewlenin f'suq partikolari jikkostitwixxi kriterju wieħed li għandu jittieħed f'kunsiderazzjoni. Fl-aħħar nett, il-kwistjoni ta' ostakli possibbli għad-dħul tista' tkun rilevanti wkoll. Billi l-kundizzjonijiet ivarjaw għall-attivitajiet differenti li huma milqutin mit-talba, l-eżaminazzjoni tas-sitwazzjoni kompetittiva għandha tikkunsidra s-sitwazzjonijiet differenti fi swieq differenti.
            
         
               (11)
            
            
               Din id-Deċiżjoni hija bla preġudizzju għall-applikazzjoni tar-regoli tal-kompetizzjoni. B'mod partikolari, il-kriterji u l-metodoloġija li ntużaw biex jiġi vvalutat l-esponiment dirett għall-kompetizzjoni skont l-Artikolu 35 tad-Direttiva 2014/25/UE, mhumiex neċessarjament identiċi għal dawk li ntużaw biex titwettaq valutazzjoni skont l-Artikolu 101 jew 102 tat-Trattat jew tar-Regolament tal-Kunsill (KE) Nru 139/2004 (8).
            
         III.   IL-VALUTAZZJONI
   
   
               (12)
            
            
               L-applikant, Poczta Polska S.A., huwa entità kontraenti fit-tifsira ta' entità kontraenti fis-sens tal-Artikolu 4(1)(a) tad-Direttiva 2014/25/UE li twettaq attività marbuta mas-servizzi postali msemmija fl-Artikolu 13 tad-Direttiva 2014/25/UE.
            
         
               (13)
            
            
               Impriżi assoċjati mal-entità kontraenti, li l-applikant qed iressaq din it-talba fuq talba tagħhom, u li jwettqu l-attività li hija l-bażi tat-talba huma l-impriżi li ġejjin: Pocztowe Towarzystwo Ubezpieczeń Wzajemnych, Pocztowa Agencja Usług Finansowych S.A., Pocztylion-Arka Powszechne Towarzystwo Emerytalne S.A., Bank Pocztowy S.A.
            
         
               (14)
            
            
               Għall-fini tal-valutazzjoni, l-attivitajiet rilevanti huma dawn li ġejjin:
               
                           (a)
                        
                        
                           is-servizzi tal-ġbir, tal-issortjar, tat-trasport u tat-tqassim ta' oġġetti bil-kurriera,
                        
                     
                           (b)
                        
                        
                           is-servizzi fir-rigward ta' oġġetti postali mingħajr indirizz
                        
                     
                           (c)
                        
                        
                           is-servizzi tal-istampar u tal-ippakkjar,
                        
                     
         
      Servizzi tal-ġbir, tal-issortjar, tat-trasport u tat-tqassim ta' oġġetti bil-kurriera,
   
   
               (15)
            
            
               F'deċiżjonijiet preċedenti il-Kummissjoni sostniet li s-suq tas-servizzi tat-tqassim tal-posta jista' jinqasam f'servizz tal-posta bażiku u servizz tal-posta express jew bil-kurriera (9). Minbarra li jipprovdi servizz aktar mgħaġġel u aktar affidabbli tal-ġbir, tat-trasport u tat-tqassim, is-servizz tal-posta express huwa kkaratterizzat minn provvista ta' servizzi addizzjonali, bħall-garanzija tat-tqassim sa ċertu data, it-tqassim lill-persuna indirizzata nnifisha jew is-sejbien u t-traċċar tal-oġġetti postali matul il-proċess ta' tad-distribuzzjoni. Id-definizzjoni proposta mill-applikant hija konformi mal-preċedenti tal-Kummissjoni. Għall-finijiet ta' din id-Deċiżjoni u mingħajr preġudizzju għad-dritt tal-kompetizzjoni, is-suq rilevanti tal-prodotti huwa definit bħala d-distribuzzjoni ta' oġġetti bil-kurriera.
            
         
               (16)
            
            
               F'dak li jirrigwarda s-suq ġeografiku, fid-Deċiżjonijiet preċedenti tagħha, il-Kummissjoni kienet tal-fehma li l-kamp ta' applikazzjoni tas-swieq għas-servizzi postali, li setgħu jinkludu swieq aktar stretti (eż. servizzi ta' ittri tal-posta; servizzi tat-tqassim ta' pakketti żgħar) deher li huwa nazzjonali (10). Barra minn hekk, il-Kummissjoni kkunsidrat ukoll li pereżempju s-suq tat-tqassim internazzjonali ta' pakketti żgħar kellu dimensjoni nazzjonali (11). Id-definizzjoni proposta mill-applikant hija konsistenti mal-preċedenti tal-Kummissjoni. Minħabba li ma hemm l-ebda raġuni biex wieħed jassumi kamp ta' applikazzjoni usa' jew idjaq tas-suq, għall-finijiet ta' din id-Deċiżjoni, u mingħajr preġudizzju għad-dritt tal-kompetizzjoni, il-kamp ta' applikazzjoni tas-suq ġeografiku għas-servizzi tal-kurriera huwa nazzjonali.
            
         
               (17)
            
            
               Fir-rigward tal-valutazzjoni dwar jekk l-attività hijiex esposta direttament għall-kompetizzjoni, abbażi tal-informazzjoni pprovduta mill-applikant u anki meta wieħed iħares lejn l-aħħar rapport tas-swieq postali fil-Polonja (12), jista' jiġi stabbilit li hemm diversi operaturi attivi fis-suq għal servizzi express u bil-kurriera, inklużi s-sussidjarji tal-integraturi l-kbar kollha (jiġifieri UPS; DHL; FedEx), is-sussidjarji li għandhom l-operaturi postali nazzjonali attivi f'dan is-segment tas-suq postali (eż. DPD; GLS) u fornituri nazzjonali (eż: InPost; K-EX). Skont l-informazzjoni disponibbli (13), is-sehem mis-suq ta' Poczta Polska f'dan is-segment tas-suq kien ta' kważi 12 % f'termini ta' volum u ta' 9 % f'termini ta' fatturat fl-2014, meta mqabbel ma' kważi 3 % f'termini ta' volum u 5 % f'termini ta' fatturat fl-2013.
            
         
               (18)
            
            
               Jidher li l-ishma mis-suq tal-kompetituri ta' Poczta Polska S.A. huma ogħla jew komparabbli għal dawk ta' Poczta Polska S.A. L-ishma mis-suq tal-akbar kompetituri f'termini ta' fatturat huma rispettivament: […] [… %] fl-2013 u […] fl-2014; […] [… %] fl-2013 u [… %] fl-2014; […] [… %] fl-2013 u [… %] fl-2014; […] [… %] fl-2013, [… %] fl-2014; […] [… %] fl-2013 u [… %] fl-2014 (14);
            
         
               (19)
            
            
               Għall-finijiet ta' din id-Deċiżjoni u mingħajr preġudizzju għad-dritt tal-kompetizzjoni, il-fatturi elenkati fil-premessi 15 sa 18 għandhom jitqiesu bħala indikazzjoni ta' esponiment għall-kompetizzjoni ta' din l-attività fil-Polonja. Konsegwentement, minħabba li l-kundizzjonijiet stipulati fl-Artikolu 34 tad-Direttiva 2014/25/UE huma ssodisfati, għandu jiġi stabbilit li d-Direttiva 2014/25/UE ma tapplikax għall-kuntratti maħsuba biex jippermettu t-twettiq ta' din l-attività fil-Polonja.
            
         
      Servizzi ta' oġġetti postali mingħajr indirizz
   
   
               (20)
            
            
               Il-posta ta' reklamar mingħajr indirizz hija kkaratterizzata min-nuqqas ta' indirizz ta' destinazzjoni partikolari li jidentifika lid-destinatarju individwali finali. Hija posta ta' reklamar mhux mitlub, li tissodisfa ċerti kriterji bħalma huma: il-piż, il-format, il-kontenut u l-preżentazzjoni uniformi għad-distribuzzjoni lejn grupp ta' destinatarji.
            
         
               (21)
            
            
               F'deċiżjonijiet preċedenti il-Kummissjoni sostniet li s-suq għas-servizzi ta' tqassim tal-posta jista' jinqasam fi swieq tal-posta bl-indirizz u swieq tal-posta mingħajr indirizz (15).
            
         
               (22)
            
            
               Abbażi tal-informazzjoni pprovduta mill-UKE u filwaqt li titqies il-prattika eżistenti tal-Kummissjoni, għall-finijiet ta' din id-Deċiżjoni, u mingħajr preġudizzju għad-dritt tal-kompetizzjoni, is-suq rilevanti tal-prodotti huwa definit bħala servizzi relatati mad-distribuzzjoni ta' oġġetti postali mingħajr indirizz.
            
         
               (23)
            
            
               Skont il-prassi preċedenti tal-Kummissjoni, it-tqassim ta' posta mingħajr indirizz ġeografiku huwa nazzjonali fil-prinċipju, peress li n-netwerks tat-tqassim huma organizzati fil-livell nazzjonali, aktarx hemm differenzi fil-prezzijiet bejn l-Istati Membri differenti u l-parti l-kbira tal-oġġetti postali mingħajr indirizz huma materjal ta' reklamar, fejn il-lingwa hija fattur importanti għall-udjenza fil-mira (= id-destinatarji). Id-definizzjoni proposta mill-applikant hija konsistenti mal-preċedenti tal-Kummissjoni. Minħabba li ma hemm l-ebda raġuni biex wieħed jassumi kamp ta' applikazzjoni usa' jew idjaq tas-suq, għall-finijiet ta' din id-Deċiżjoni, u mingħajr preġudizzju għad-dritt tal-kompetizzjoni, il-kamp ta' applikazzjoni tas-suq ġeografiku għas-servizzi ta' oġġetti postali mingħajr indirizz huwa nazzjonali.
            
         
               (24)
            
            
               Jidher li l-ishma mis-suq tal-kompetituri ta' Poczta Polska S.A. huma ogħla jew komparabbli għal dawk ta' Poczta Polska S.A. L-ishma mis-suq tal-akbar kompetituri f'termini ta' fatturat huma rispettivament: […] f'termini ta' fatturat [… %] fl-2013, fi [… %] fl-2014; […] [… %] fl-2013, [… %] fl-2014; […] [… %] fl-2013, [… %] fl-2014; Is-sehem mis-suq ta' Poczta Polska S.A. kien baxx meta mqabbel mal-kompetituri tagħha u kien jammonta għal 6,2 % f'termini ta' volum u għal 13,94 % f'termini ta' fatturat fl-2014 (16).
            
         
               (25)
            
            
               Abbażi tal-informazzjoni pprovduta fit-talba u filwaqt li jitqies ir-rapport tal-UKE tal-2014, jidher li f'dan is-suq Poczta Polska għandha ħafna kompetituri. Billi Poczta Polska kellha sehem stabbli mis-suq fl-2013 u fl-2014 u fid-dawl tal-fatt li ma hemm kważi l-ebda ostaklu għad-dħul f'dan is-suq, wieħed jista' jassumi b'ċertezza li bħalissa hija esposta għal kompetizzjoni diretta u se jkollha tħabbat wiċċha ma' restrizzjonijiet kompetittivi anke fil-futur qarib.
            
         
               (26)
            
            
               Għall-finijiet ta' din id-Deċiżjoni u mingħajr preġudizzju għad-dritt tal-kompetizzjoni, il-fatturi elenkati fil-premessi 20 sa 25 għandhom jitqiesu bħala indikazzjoni ta' esponiment għall-kompetizzjoni ta' din l-attività fil-Polonja. Konsegwentement, minħabba li l-kundizzjonijiet stipulati fl-Artikolu 34 tad-Direttiva 2014/25/UE huma ssodisfati, għandu jiġi stabbilit li d-Direttiva 2014/25/UE ma tapplikax għall-kuntratti maħsuba biex jippermettu t-twettiq ta' din l-attività fil-Polonja.
            
         
      Servizzi tal-istampar u tal-ippakkjar
   
   
               (27)
            
            
               Is-servizzi tal-istampar u tal-ippakkjar jiġu offruti bħala pakkett ta' servizzi għall-forniment fi kwantitajiet kbar, u din hija prattika komuni marbuta ma' kwantitajiet kbar ta' korrispondenza. Il-pakkett jinkludi, fost affarijiet oħra, ir-riċevuta tad-dokumenti, l-istampar, l-għata u l-kisi, l-ippakkjar.
            
         
               (28)
            
            
               Sabiex tiżdied il-kosteffiċjenza, proċessi interni bħal dawn ta' sikwit jiġu esternalizzati minn kumpaniji lil partijiet terzi.
            
         
               (29)
            
            
               Abbażi tal-informazzjoni pprovduta mill-UKE u filwaqt li titqies il-prattika eżistenti tal-Kummissjoni (17), għall-finijiet ta' din id-Deċiżjoni, u mingħajr preġudizzju għad-dritt tal-kompetizzjoni, is-suq rilevanti tal-prodotti huwa definit bħala servizzi relatati mal-istampar u mal-ippakkjar ta' oġġetti postali.
            
         
               (30)
            
            
               Skont il-preċedenti tal-Kummissjoni, is-suq tat-tqassim għas-servizzi tal-istampar u tal-ippakkjar fil-prinċipju huwa nazzjonali. Qabelxejn, il-faċilità tal-istampar hija organizzata fuq livell nazzjonali, minkejja li jista' jkun il-każ li xi stampar isir barra t-territorju nazzjonali. Barra minn hekk, hemm differenzi fil-prezzijiet bejn Stati Membri differenti. Kif ukoll, il-biċċa l-kbira ta' dawn is-servizzi jitwettqu għal spedituri nazzjonali attwali jew potenzjali bl-għan li jottimizzaw il-proċessi interni tagħhom u jnaqqsu l-ispejjeż tagħhom.
            
         
               (31)
            
            
               Id-definizzjoni proposta mill-applikant hija konsistenti mal-preċedenti tal-Kummissjoni. Minħabba li ma hemm l-ebda raġuni biex wieħed jassumi kamp ta' applikazzjoni usa' jew idjaq tas-suq, għall-finijiet ta' din id-Deċiżjoni, u mingħajr preġudizzju għad-dritt tal-kompetizzjoni, il-kamp ta' applikazzjoni tas-suq ġeografiku għas-servizzi tal-istampar u tal-ippakkjar huwa nazzjonali.
            
         
               (32)
            
            
               Is-sehem mis-suq ta' Poczta Polska S.A. huwa baxx ħafna u kien jammonta għal 1,17 % biss fl-2014 (18).
            
         
               (33)
            
            
               L-ishma mis-suq tal-kompetituri ta' Poczta Polska S.A. huma ogħla b'mod sinifikanti. L-ishma mis-suq tal-akbar atturi f'termini ta' fatturat huma kif ġej: Emerson Polska sp. z o.o. S.K.A. 28,4 % fl-2013 u 24,6 % fl-2014; Unizeto Technologies S.A. 21,2 % fl-2013 u 21,0 % fl-2014; Inforsys S.A. 17,8 % fl-2013 u 20,7 % fl-2014 (19).
            
         
               (34)
            
            
               Abbażi tal-informazzjoni pprovduta fit-talba u filwaqt li jiġi kkunsidrat ir-rapport tal-UKE tal-2014, jista' jiġi konkluż li bħalissa Poczta Polska S.A. hija esposta għal kompetizzjoni diretta u se jkollha tħabbat wiċċha ma' restrizzjonijiet kompetittivi anke fil-futur prevedibbli.
            
         
               (35)
            
            
               Għall-finijiet ta' din id-Deċiżjoni u mingħajr preġudizzju għad-dritt tal-kompetizzjoni, il-fatturi elenkati fil-premessi 27 sa 34 għandhom jitqiesu bħala indikazzjoni ta' esponiment għall-kompetizzjoni ta' din l-attività fil-Polonja. Konsegwentement, minħabba li l-kundizzjonijiet stipulati fl-Artikolu 34 tad-Direttiva 2014/25/UE huma ssodisfati, għandu jiġi stabbilit li d-Direttiva 2014/25/UE ma tapplikax għall-kuntratti maħsuba biex jippermettu t-twettiq ta' din l-attività fil-Polonja.
            
         IV.   IL-KONKLUŻJONI
   
   
               (36)
            
            
               Minħabba l-fatturi eżaminati fil-premessi 3 sa 35, il-kundizzjoni tal-esponiment dirett għall-kompetizzjoni stipulata fl-Artikolu 34 tad-Direttiva 2014/25/UE, għandha titqies li hija ssodisfata fil-Polonja, fir-rigward tas-servizzi li ġejjin:
               
                           (a)
                        
                        
                           il-ġbir, l-issortjar, it-trasport u t-tqassim ta' oġġetti bil-kurriera,
                        
                     
                           (b)
                        
                        
                           l-oġġetti postali mingħajr indirizz,
                        
                     
                           (c)
                        
                        
                           is-servizzi tal-istampar u tal-ippakkjar,
                        
                     
         
               (37)
            
            
               Minħabba li l-kundizzjoni ta' aċċess mhux ristrett għas-suq titqies li ġiet issodisfata, id-Direttiva 2014/25/UE la għandha tapplika meta l-entitajiet kontraenti jagħtu kuntratti maħsuba biex jippermettu l-għoti tas-servizzi tal-ġbir, tal-issortjar, tat-trasport u tat-tqassim ta' oġġetti bil-kurriera, is-servizzi tal-istampar u tal-ippakkjar, is-servizzi tal-oġġetti postali mingħajr indirizz fil-Polonja, u lanqas meta jiġu organizzati konkorsi tad-disinn għat-twettiq ta' tali attività f'dik iż-żona ġeografika.
            
         
               (38)
            
            
               Din id-Deċiżjoni hi bbażata fuq is-sitwazzjoni ġuridika u fattwali kif kienet mit-2 ta' Frar 2016 sat-23 ta' Marzu 2016, kif toħroġ mill-informazzjoni mressqa mill-applikant, u mir-rapport tal-UKE tal-2014. Din tista' tiġi reveduta, jekk bidliet sinifikanti fis-sitwazzjoni ġuridika jew fattwali jfissru li l-kundizzjonijiet għall-applikabbiltà tal-Artikolu 34 tad-Direttiva 2014/25/UE ma jibqgħux issodisfati.
            
         
               (39)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Konsultattiv għall-Kuntratti Pubbliċi,
            
         ADOTTAT DIN ID-DEĊIŻJONI:
   Artikolu 1
   Id-Direttiva 2014/25/UE ma għandhiex tapplika għall-kuntratti mogħtija minn entitajiet kontraenti u li huma maħsuba biex jippermettu l-għoti tas-servizzi segwenti fil-Polonja:
   
               (a)
            
            
               il-ġbir, l-issortjar, it-trasport u t-tqassim ta' oġġetti bil-kurriera,
            
         
               (b)
            
            
               l-oġġetti postali mingħajr indirizz,
            
         
               (c)
            
            
               is-servizzi tal-istampar u tal-ippakkjar,
            
         Artikolu 2
   Din id-Deċiżjoni hija indirizzata lir-Repubblika tal-Polonja.
   
      Magħmul fi Brussell, l-4 ta' Lulju 2016.
      
         
            Għall-Kummissjoni
         
         Elżbieta BIEŃKOWSKA
         
            Membru tal-Kummissjoni
         
      
   
   
      (1)  ĠU L 94, 28.3.2014, p. 243.
   
      (2)  Il-Ġurnal tal-Liġijiet 2013, il-punt 907, kif emendat.
   
      (3)  Id-Direttiva 97/67/KE tal-Parlament Ewropew u tal-Kunsill tal-15 ta' Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz (ĠU L 15, 21.1.1998, p. 14).
   
      (4)  Id-Direttiva 2002/39/KE tal-Parlament Ewropew u tal-Kunsill ta' l-10 ta' Ġunju 2002 li temenda d-Direttiva 97/67/KE fir-rigward tal-ftuħ ulterjuri għal kompetizzjoni tas-servizzi postali Komunitarji (ĠU L 176, 5.7.2002, p. 21).
   
      (5)  Direttiva 2008/6/KE tal-Parlament Ewropew u tal-Kunsill ta' l- 20 ta' Frar 2008 li temenda d-Direttiva 97/67/KE dwar it-tlestija kompleta tas-suq intern tas-servizzi postali Komunitarji (ĠU L 52, 27.2.2008, p. 3).
   
      (6)  Il-Ġurnal tal-Liġijiet 2012, il-punt 1529.
   
      (7)  Id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tas-servizzi ta' l-ilma, l-enerġija, t-trasport u postali (ĠU L 134, 30.4.2004, p. 1).
   
      (8)  Ir-Regolament tal-Kunsill (KE) Nru 139/2004, tal-20 ta' Jannar 2004, dwar il-kontroll ta' konċentrazzjonijiet bejn impriżi (ir-Regolament tal-KE dwar l-Għaqdiet) (ĠU L 24, 29.1.2004, p. 1).
   
      (9)  Id-Deċiżjoni tal-Kummissjoni 90/16/KEE tal-20 ta' Diċembru 1989 dwar il-provvista fil-Pajjiżi l-Baxxi tas-servizz tal-posta rapida (ĠU L 10, 12.1.1990, p. 47) u d-Deċiżjoni tal-Kummissjoni 90/456/KEE tal-1 ta' Awwissu 1990 dwar il-provvista fi Spanja ta' servizzi ta' posta rapida internazzjonali (ĠU L 233, 28.8.1990, p. 19).
   
      (10)  Il-Każ Nru COMP/M.2908 Deutsche Post/DHL (II), il-premessa 20 u l-Każ Nru COMP/M.5152- Posten AB/Post Danmark A/S, il-premessi 64-74, COMP/M.6570 — UPS/TNT Express, il-premessa 243, il-Każ Nru COMP 39562 Slovak Post.
   
      (11)  Il-Każ Nru COMP/M.5152 — Posten AB/Post Danmark A/S, il-premessa 74.
   
      (12)  It-tabella 17, p. 35 tar-rapport ta' Urzad Komunikacji Elektronicznej tal-2014.
   
      (13)  Raport o stanie rynku pocztowego za rok 2014, p. 44.
   
      (14)  […] informazzjoni kunfidenzjali.
   
      (15)  Il-Każ Nru COMP/M.5152- Posten AB/Post DanmarkA/S.
   
      (16)  It-tabella 20, p. 46 tar-rapport ta' Urząd Komunikacji Elektronicznej tal-2014
   
      (17)  Deċiżjoni ta' Implimentazzjoni tal-Kummissjoni 2014/184/UE tat-2 ta' April 2014 li teżenta ċertu servizzi fis-settur postali fl-Awstrija mill-applikazzjoni tad-Direttiva 2004/17/KE tal-Parlament Ewropew u tal-Kunsill li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, it-trasport u s-servizzi postali (ĠU L 101, 4.4.2014, p. 4), il-premessa 76.
   
      (18)  Skont l-informazzjoni mibgħuta mill-applikant.
   
      (19)  Ibid.